armvectores/hy_wikipedia_2023 huggingface dataset:
Պարսատիկ

Պարսատիկ, պարս, պարսետ (պահլ․ pars — կապ, կապիչ), ձեռնանետ հնագույն զենք։ Պատրաստվել է կաշվե փոկից (նաև բրդյա կամ բուսական թելերից), որի լայնացող միջնամասում դրել են քար կամ կապարագունդ։ Պարսատիկ թափով պտտեցնելով գլխավերևում, ապա մի ծայրը բաց թողնելով, պարունակությունը նետել են դեպի նշանակետ։ Պարսատիկ գործածել են որսորդության մեջ, հին աշխարհի (Եգիպտոս, Իրան, Հունաստան, Հռոմ, Հայաստան և այլն), ինչպես նաև միջնադարյան մի շարք երկրների զորաբանակներում։ Պարսատիկով շուրջ 500 մ տարածությունից կարելի էր լրջորեն վնասել անգամ զրահավոր հակառակորդին։ 16— 17 դարերից եվրոպական երկրներում պարսատիկ գործածել են նռնակներ նետելու համար։
Թղթի ծալման սահման

Թուղթը կիսով չափ ծալումն ունի ֆիզիկական սահմանափակում։ A4 չափսի սովորական թղթի թերթիկը կարող է կիսով չափ ծալվել ոչ ավելի, քան 7 անգամ։ Այս երևույթը պայմանավորված է ցուցչային ֆունկցիայի աճման արագությամբ։
Թղթի շերտերի թիվը երկուսի n աստիճան է, որտեղ n-ը թղթի ծալքերի թիվն է։ Օրինակ՝ եթե թուղթը կիսով չափ ծալված է հինգ անգամ, ապա շերտերի թիվը կլինի երկու անգամ հինգ, այսինքն՝ երեսուներկու։


== Երևույթների հավասարումներ ==
Սովորական թղթի համար գործում է հետևյալ հավասարումը.

  
    
      
        W
        =
        π
        t
        
          2
          
            
              
                3
                2
              
            
            (
            n
            −
            1
            )
          
        
        ,
      
    
    {\displaystyle W=\pi t2^{{\frac {3}{2}}(n-1)},}
  որտեղ W -ը քառակուսի թերթի լայնությունն է, t -ը՝  թերթի հաստությունը և n -ը՝ կիսով չափ ծալելու թիվը թիվը։
Թղթի երկար շերտ օգտագործելիս պահանջվում է ճշգրիտ L երկարություն.

  
    
      
        L
        =
        
          
            
              π
              t
            
            6
          
        
        (
        
          2
          
            n
          
        
        +
        4
        )
        (
        
          2
          
            n
          
        
        −
        1
        )
        ,
      
    
    {\displaystyle L={\frac {\pi t}{6}}(2^{n}+4)(2^{n}-1),}
  որտեղ L-ը նյութի հնարավոր նվազագույն երկարությունն է, t -ը՝ թերթի հաստությունը և n-ը՝ կիսով չափ ծալելու թիվը։ L և t պետք է արտահայտվեն նույն միավորներով։


== Հետազոտություն ==
2007 թվականի հունվարի 24-ին «MythBusters» հեռուստաշոուի 72-րդ դրվագում (5-րդ եթերաշրջան, դրվագ 3), մի խումբ հետազոտողներ փորձել են հերքել օրենքը։ Նրանք դա ձևակերպել են ավելի հստակ.Նույնիսկ շատ մեծ չոր թղթի թերթը չի կարելի կիսով ծալել յոթ անգամից ավելի անգամ, եթե ծալքերից յուրաքանչյուրն ուղղահայաց է նախորդին։Սովորական A4 թերթի վրա օրենքը հաստատվել է, այնուհետև հետազոտողները օրենքը ստուգել են հսկայական թղթի վրա։ Նրանց հաջողվել է 8 անգամ առանց հատուկ գործիքների (11 անգամ՝ գլդոնի և բեռնիչի միջոցով) ծալել ֆուտբոլի դաշտի կեսի չափով (51,8 × 67,1 մ) թուղթը։ Հեռուստահաղորդման երկրպագուների կարծիքով՝ օֆսեթ տպագրության փաթեթավորման 520 × 380 մմ ձևաչափով կալկան առանց լուրջ ջանքերի ծալվում է ութ անգամ, իսկ ինը անգամ՝ ջանք թափելով։


== Երևույթի պայմաններ ==
Թղթի ծալման սահմանափակումը տեղի է ունենում, երբ.

A ձևաչափի (A0-ից A8) թղթերի դեպքում,
ծալելիս չեն օգտագործվում տեխնիկական միջոցներ։


== Տես նաև ==
Շախմատի տախտակի վրա ցորենի խնդիր


== Ծանոթագրություններ ==


== Արտաքին հղումներ ==
Weisstein, Eric W., "Folding", MathWorld.
«MythBusters» հաղորդման 72-րդ էպիզոդ
Մասանց վանք

Մասանց վանք կամ Մեյսարու վանք, հայկական վանք ներկայիս Ադրբեջանական Հանրապետության Շամախիի շրջանում գտնվող Մեյսարի գյուղի հյուսիս-արեմտյան կողմում, 0,5-1 կմ հեռու, խոր կիրճի ձորաբերանում։
Մեյսարու վանքը հայտնի գրչության կենտրոն էր։ Այստեղ ստեղծված բազմաթիվ ձեռագրերից մի քանիսը հասել է մինչև մեր օրերը։ Դրանցից 2-ը պահպանվում են Մեսրոպ Մաշտոցի անվան Մատենադարանում։ Ձեռագրերից մեկը «Աւետարան» է գրված 1695 թվականին Կիրակոս երեցի կողմից (ստացող՝ Սալվար), իսկ մյուսը՝ «Ժողովածու» (17-րդ դարում գրիչ Վլասի կողմից։
Վանական հուշարձանախումբը, որը բաղկացած էր երկու միմյանցից փոքր-ինչ հեռու, առանձին խմբերից ներկայումս գտնվում է հիմնավեր վիճակում։ Այն վերջին տարիներին պայթեցվել է, իսկ սրբատաշ գրեթե բոլոր քարերը տեղափոխվել են գյուղ այլ շենքեր կառուցելու նպատակով։ Ամենացավալին այն է, որ այդ բարբարոսությանը զոհ են գնացել նաև տեղում եկեղեցիների որմերին փորագրված 17-19-րդ դարերին վերաբերող բազմաթիվ արձանագրություններ։
Նախկին հետազոտողները բարեբախտաբար ընդօրինակել ու հրատարակել են Մեյսարու վանքի արձանագրությունները, սակայն դրանցում առկա են բազմաթիվ տարբերություններ, տարընթերցումներ, որը հաճախ կասկածելի է դարձնում թե մեկ և թե մյուս ընդօրինակության ճիշտ լինելու հարցը։


== Արտաքին հղումներ ==
Մասանց վանքը ՀՃՈւԿ-ի կայքում


== Ծանոթագրություններ ==
Չարդագլի

Չարդագլի, գյուղակ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռեչնոե (գյուղ, Բախչիսարայի շրջան)

Անվան այլ կիրառումների համար տե՛ս՝ ՌեչնոեՌեչնոե (ուկրաիներեն՝ Річне, Ղրիմի թաթարերեն՝ Reçnoye), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
Չճշտված տվյալներով Ռեչնոե գյուղում բնակվում էր 432 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղավյուրդ

Աղավյուրդ, վայր Ելիզավետպոլսի նահանգի Զանգեզուրի գավառում։ Բնույթն ու աշխարհագրական դիրքը՝ անորոշ։ Հիշատակել է Պագիրևը։


== Ծանոթագրություններ ==
Հեռուստաշոու

Հեռուստաշոու (անգլ.՝ Television show, հեռուստատեսային ցուցադրություն), ժամանցային հեռուստատեսային արտադրանք։ Այն հիմնականում լինում է թատերականացված (բեմադրված), ունի հստակ ընդգծված էմոցիոնալ ֆոն, վառ, հիշվող կերպարներ։


== Ստեղծման պատմություն ==
Հեռուստատեսության ստեղծման օրվանից լրատվական ու ժամանցային բոլոր ժանրերի էվոլյուցիան միտված էր դառնալու իրական։ 1948 թվականին ամերիկյան հեռուստաեթերում հայտնված թաքնված տեսախցիկը միջոց էր, այնուհետև դարձավ ժանր, իսկ այսօր այն իրական հեռուստատեսության անբաժանելի մասն է։


== Ռեալիթի շոու ==
Ռեալիթի շոուն, հեռուստաշոուի ենթաժանր է։ Ռեալիթի շոու են համարվում բոլոր այն հաղորդումները, որոնց կերպարները, սցենարային ոչ հիմնական գծերն ու գործողությունները իրական են, ոչ բեմադրված կամ բեմադրված՝ իբրև իրականություն։
2007 թվականից ամենառեյտինգային ռեալիթի շոուն և այդ ժանրի մեջ հեղափոխություն մտցրած հաղորդումը դարձավ Քարդաշյանների ընտանիքը։ Դա ամերիկյան ռեալիթի շոու է, որն առավելապես հայտնի դարձավ ընտանիքի ամենահայտնի աստղի՝ Քիմ Քարդաշյանի պոռնո վիդեոյից հետո։ Այսօր Քիմ Քարդաշյանը շոուի յուրաքանչյուր դրվագի համար ստանում է 80.000 ԱՄՆ դոլար։ Առաջին սեզոնում այդ գումարը 15 հազար էր։


== Ծանոթագրություններ ==
Մանոհլա Դարգիս

Մանոհլա Դարգիս (անգլ.՝ Manohla Dargis, ապրիլի 7, 1961(1961-04-07), ԱՄՆ), ամերիկացի կինոքննադատ։ Նա Էնթոնի Օլիվեր Սքոթի հետ միասին եղել է «Նյու Յորք Թայմս» ամերիկյան օրաթերթի գլխավոր կինոքննադատներից։ Նա հինգ անգամ արժանացել է Պուլիտցերյան մրցանակի քննադատության համար։


== Կենսագրություն ==
Դարգիսը մեծացել է Մանհեթենի արևելյան գյուղում, կանոնավոր կինոթատրոն այցելելու շնորհիվ սեր է առաջացել դեպի կինոն։ Նա ավարտել է Hunter քոլեջի ավագ դպրոցը և 1985 թվականի հունվարին Նյու Յորքի պետական համալսարանում ստացել է գրականության բակալավրի աստիճան։ Դարգիսը Նյու Յորք համալսարանի ավարտական դպրոցի կողմից ստացել է արվեստի վարպետ կինոյի ուսումնասիրություններում։Դարգիսը ամուսնացել է գինու փորձագետ Լու Ամդուրի հետ 1994 թվականին։ Նրանք ապրում են Լոս Անջելեսում։


== Կարիերա ==
Նախքան «Նյու Յորք Թայմս» օրաթերթի կինոքննադատ լինելը Դարգիսը առաջ եղել է «Լոս Անջելես Թայմս» թերթի գլխավոր կինոքննադատը, «LA Weekly» թերթի կինոնկարի խմբագիրը և «The Village Voice» շաբաթաթերթի կինոքննադատը։ Նրա աշխատանքը ընդգրկվել է մի շարք գրքերում, որոնք հրատարակվել են Ամերիկայի գրադարանում։
Նա գրել է մենագրություն բրիտանական կինոյի ինստիտուտի համար, Քուրտիս Հենսոնի «Լոս Անջելեսի գաղտնիքները» ֆիլմի մասին և զբաղեցրել է Լոս Անջելեսի կինոքննադատների ասոցիացիայի նախագահի և փոխնախագահի պաշտոնը։ 
2012 թվականին Դարգիսը Purchase քոլեջից ստացել է Nelson A. Rockefeller մրցանակ։ Այս մրցանակը շնորհվում է այն անհատներին, ովքեր առանձնացել են արվեստի բնագավառում իրենց ներդրումներով։ Մեթ Բարոնը 2013 թվականին նրան անվանել է բոլոր ժամանակների ութերորդ մեծագույն կինոքննադատ։Նա նաև 2013, 2015, 2016, 2018 և 2019 թվականներին քննադատության համար Պուլիտցերյան մրցանակի եզրափակիչի մասնակից է եղել։


== Ծանոթագրություններ ==
Դանիզի

Դանիզի (ֆր.՝ Danizy), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Տերնիե կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02260 .


== Բնակչություն ==
2010 թվականին բնակչությունը կազմել է 569 մարդ։


== Տնտեսություն ==
2010 թվականի տվյալներով 344 աշխատունակ տարիքի մարդկանցից (15-64 տարեկան) 234 -ը տնտեսապես ակտիվ էին, 110 -ը անգործունակ (Ակտիվության ցուցանիշը — 68,0 %, 1999 թվականին եղել է՝ 60,3%)։ 234 աշխատունակ բնակիչներից 197 -ը աշխատում էին (105 տղամարդ և 92 կին), անաշխատանք էին 37-ը (17տղամարդ և 20 կին)։
110 անգործունակ մարդկանցից 24-ը աշակերտներ կամ ուսանողներ են, 38-ը թոշակառու, 48-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Данизи (ֆր.)
Ռենտգենագիր

Ռենտգենագիր, նյութի հետ ռենտգենյան ճառագայթների փոխազդեցության (կլանում, անդրադարձում, դիֆրակցիա) հետևանքով ստացվող օբյեկտի պատկեր, որը գրանցվում է լուսաժապավենի կամ լուսաթիթեղի վրա։ Արատանշման ու բժշկագիտության մեջ ռենտգենագիր օբյեկտի՝ ռենտգենյան ճառագայթների միջոցով ստացվող ստվերանկարն Է։ Այն բացահայտում է այդ օբյեկտի մակրոսկոպիկ կառուցվածքը (օրինակ, օտար մարմինների, ճաքերի, կոտրվածքների, ուռուցքների առկայությունը)։
Սեն Տոմե

Սեն Տոմե (ֆր.՝ Saint-Thomé), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 383 մարդ, բնակչության խտությունը` 19.49 մարդ/կմ²։ Բնակավայրը զբաղեցնում է 19.65 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 145 կմ հարավ, Պրիվա քաղաքից` 27 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 248 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 63։ Ակտիվության ցուցանիշը կազմում է 74,6 %։ 185 աշխատունակ մարդկանցից աշխատել է 171 անձ (92 տղամարդ և 79 կին)։ Գործազուրկ են եղել 14 անձ (5 տղամարդ և 9 կին)։ 63 անաշխատունակներից 19-ը եղել են աշակերտներ կամ ուսանողներ, 29-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բրան ՖԱ

«Բրան» (նորվ.՝ Sportsklubben Brann), ֆուտբոլային ակումբ Նորվեգիայի Բերգեն քաղաքից։ Ստեղծվել է 1908 թվականի սեպտեմբերի 26-ին։ 1987 թվականից հանդես է գալիս Նորվեգիայի ֆուտբոլի առաջնությունում (Թիփելիգա)։ Ակումբը տնային խաղերը անցկացնում է Բերգենի Բրան մարզադաշտում, որտեղ 2007 թվականին գրանցվեց հանդիսատեսի ռեկորդային այցելություն՝ 17,310 մարդ։
2007 թվականին 1963 թվականից հետո առաջին անգամ դարձավ Նորվեգիայի ֆուտբոլի առաջնության հաղթող։


== Պատմություն ==
«Բրանը» պատմականորեն հանդիսանում է Նորվեգիայի ամենահին ֆուտբոլային ակումբներից։ Բերգենի տարածաշրջանի բնակչույթունը յուրաքանչյուր մրցաշրջանում մշտապես սատարում է Բրանին։ Ակումբը իր առաջին հաղթական մրցաշրջանը անցկացրել է 1961/1962 թվականների առաջնությանը։ 1963 թվականին կրկին դարձել է Նորվեգիայի ֆուտբոլի առաջնության հաղթող։ 1974, 1975, 1976, 1990 և 2006 թվականներին «Բրանը» հասել է մինչև Նորվեգիայի ֆուտբոլի առաջնության եզրափակիչ փուլ։ 44 տարի ընդմիջումից հետո՝ 2007 թվականին վերադարձրել է հաղթողի տիտղոսը.
Չնայած սահմանափակ հաջողություններին՝ ակումբը իր երկրպագուներին չի հիասթափեցրել՝ գրավելով նորվեգական լրատվամիջոցների հետաքրքրությունը։ Բերգենում մշտապես պահպանվում է ֆուտբոլային ակտիվ մթնոլորտ։
«Բրան» ֆուտբոլային ակումը հաճախակի նաև դարձել է Նորվեգիայի ֆուտբոլի գավաթի առաջնության գավաթակիր։
1996/91997 թվականների ֆուտբոլի Եվրոպայի գավաթի առաջնությունում հասել է մինչև քառորդ եզրափակիչ փուլ։


== Նվաճումներ ==

Թիփելիգա
 Հաղթող (3)։ 1961/62, 1963, 2007
 Փոխչեմպիան (6)։ 1951/52, 1975, 1997, 2000, 2006, 2016
OBOS-լիգա
 Երկրորդ տեղ (1)։ 2015
Նորվեգիայի գավաթ
 Գավաթակիր (6)։ 1923, 1925, 1972, 1976, 1982, 2004
 Փոխգավաթակիր (9)։ 1917, 1918, 1950, 1978, 1987, 1988, 1995, 1999, 2011


== Մասնակցությունը եվրոպակամ միցումներին ==


== Աղբյուրներ ==
Բրան ՖԱ-ի պաշտոնական կայք:(նորվ.)
Բրան ՖԱ-ի երկրպագուների կայք: Archived 2003-07-17 at the Wayback Machine.(նորվ.)
Ֆարսովսկի

Ֆարսովսկի (ռուս.՝ Фарсовский, ադըղե.՝ Фарз), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Բնակչության թիվը կազմում է 13 (2019) մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիզոն Դիլ

Բիզոն Դիլ (անգլ.՝ Bison Dele, ծնված որպես Բրայան Կարսոն Ուիլիամս [Brian Carson Williams], ապրիլի 6, 1969 - հուլիսի 7, 2002), ամերիկացի բասկետբոլիստ, կենտրոնական։ Մարզական կարիերան ավարտել է 1999 թվականին։ Ենթադրաբար սպանվել է ավագ եղբոր ձեռքով Ֆրանսիական Պոլինեզիայի ջրերում՝ 2002 թվականին։


== Ծանոթագրություններ ==


== Արտաքին հղումներ ==
Էջը Բասկետբոլ-ռեֆերենսում Archived 2014-04-10 at the Wayback Machine.(անգլ.)
Վիճակագրությունը NBA.com կայքում(անգլ.)
Անդրեևկա (գյուղ, Սումիի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Անդրեևկա գյուղում բնակվում էր 86 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Տրդատ եկեղեցի (Վայք)

Սուրբ Տրդատ եկեղեցի, հայկական եկեղեցի Հայ Առաքելական եկեղեցու կազմում։ Գտնվում է Վայոց ձորի մարզի Վայք քաղաքում՝ Երևան-Գորիս մայրուղու 136-րդ կմ.-ին և մտնում է Հայաստանյայց Առաքելական Ս. Եկեղեցու Վայոց ձորի թեմի մեջ։
Հայաստանում քրիստոնեությունը որպես պետական կրոն ճանաչած Տրդատ Գ թագավորի անունը հավերժացնող Սուրբ Տրդատ եկեղեցին կառուցվել է 2000 թ. ամերիկահայ բարերարներ Գալուստ և Էմմա Սողոյանների ֆինանսավորմամբ։
Սուրբ Տրդատ եկեղեցին օծվել է 2000 թ. օգոստոսի 6-ին Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի ձեռամբ։
Ճարտարապետական հորինվածքով քառաթև կենտրոնագմբեթ եկեղեցի է, ունի մի խորան, որը նվիրված է Ս. Աստվածածնին, մի փոքր գավիթ, երկու ավանդատուն, երկու զանգակատուն՝ իրենց փոքրիկ գմբեթներով։
Եկեղեցին լուսավորվում է գմբեթի 12 և եկեղեցու 24 լուսամուտների շնորհիվ, բացի դրանցից եկեղեցին լուսավորվում է նաև մեկ մեծ և չորս փոքր էլեկտրական ջահերով։ Ս. Տրդատը ներսից զարդարված է չորս մեծ և մեկ փոքր սրբապատկերներով, որոնց վրա համապատասխանաբար պատկերված են Ս. Տրդատ թագավորի մկրտության, Հիսուս Քրիստոսի մկրտության և հարության դրվագները, ինչպես նաև Ս. Գայանե ու Ս. Հռիփսիմե կույսերի պատկերները։

Եկեղեցին ունի երեք փայտաշեն դռներ, որի արևմտյան դուռը նվիրված է եկեղեցու բարերար Գալուստ Սողոյանին և ունի իր արձանագրությունը. «Դուռս այս յիշատակ է Գալուստ Սողոեանի»։
Հյուսիսային դուռը նվիրված է Մեսրոպ արք. Աշճյանին և ունի իր արձանագրությունը. «Դուռս այս յիշատակ է Մեսրոպ արք. Աշճեանի 2000 թ.», իսկ հարավային դուռը նվիրված է Էմմա Թապիպյան Սողոյանին, սա էլ իր հերթին ունի իր արձանագրությունը. «Դուռս այս յիշատակ է Էմմայ Թապիպեան Սողոեանի 2000 թ.»։
Մկրտության ավազանը գտնվում է եկեղեցու հյուսիսային կողմում, որի վրա գրված է. «Կանգնեցաւ Մկրտութեան Աւազանս ի յիշատակ Տօքթ. Ստեփան Թապիպեանի 2000 թ.»։
Ս. Տրդատ եկեղեցու արևմտյան՝ կենտրոնական, դռան վերևում գրված է եկեղեցու կառուցման մասին արձանագրությունը.«Կառուցաւ Ս. Տրդատ եկեղեցիս արդեամբք Գալուստ եւ Էմմայ Սողոեանների ի Տիթրոյթ ԱՄՆ ի Հայրապետութեան Տ.Տ Գարեգնի Ա Կաթողիկոսին Ամենայն Հայոց եւ նորին հաջորդին Տ.Տ. Գարեգնի Բ Կաթողիկոսին Ամենայն Հայոց. յառաջնորդութեան Տ. Աբրահամա եպիսկոպոսին Սիւնեաց ի փառաւորումն 1700-ամեայ տարեդարձին Քրիստոնեութեան Հայոց. Ճարտարապետ Ա. Գալիկեան, Կառուցող Մ. Մկրտչյան. Ս. Սեղանս կանգնեցաւ ի յիշատակ Փառաւոն Սողոեանի 2000 թ., կանգնեցաւ Մկրտութեան Աւազանս ի յիշատակ Տօքթ. Ստեփան Թապիպեանի 2000 թ.»։
Ս. Տրդատ եկեղեցին ունի չորս խորշեր, որոնցից մեկի վրա՝ եկեղեցու արևմտյան դռան ձախ կողմում, տեղադրված է Հայոց Մեծ եղեռնին նվիրված խաչքար։
Եկեղեցին շրջապատված է պտղատու և դեկորատիվ ծառերով, եկեղեցու տարածքում է գտնվում նաև Վայոց ձորի թեմի փոխառաջնորդարանը, որը նույնպես կառուցվել է Գալուստ և Էմմա Սողոյանների բարերարությամբ։
Ս. Տրդատ եկեղեցու ուխտի օրը եկեղեցու օծման օրն է՝ օգոստոսի 6-ը, ինչպես նաև Ս. Տրդատ թագավորի տոնի օրերը։


= Արտաքին հղումներ =
Վայք, Վայոց ձոր Archived 2014-08-08 at the Wayback Machine.
Ալեքսանդր Կովալյով

Ալեքսանդր Կովալյով (ուկրաիներեն՝ Ковальов Олександр Олександрович, դեկտեմբերի 18 (31), 1915, Ռոգաչյով, Մոգիլյովյան նահանգ, Ռուսական կայսրություն - դեկտեմբերի 18, 1991(1991-12-18), Կիև, Ուկրաինա), ուկրաինացի և խորհրդային քանդակագործ։ Լատվիական ԽՍՀ ժողովրդական նկարիչ (1979)։ Հաստոցային և մոնումենտալ դիմանկարների վարպետ։


== Կենսագրություն ==
Ծնվել է 1915 թվականի դեկտեմբերի 18-ին (31), Ռոգաչյովում (այժմ` Բելառուսի Գոմելի մարզ)։ 1941 թվականին ավարտել է Կիևի Գեղարվեստի և ճարտարապետության ազգային ակադեմիան։ 1944 թվականին սկսել է աշխատել որպես քանդակագործության և ուրվանկարների ավագ ուսուցիչ Կիևի Տ. Շևչենկոյի անվան գեղարվեստի ինստիտուտին կից Գեղարվեստի հանրապետական դպրոցում։
Մահացել է 1991 թվականին։


== Ստեղծագործություն ==
Կոմպոզիտոր Պյոտր Չայկովսկի
Սոցիալիստական աշխատանքի հերոս Ե. Խոտբա
Ակադեմիկոս Վլադիմիր ՖիլատովԲանաստեղխ Մաքսիմ Ռիլսկի

Հուշարձան Ա. Պուշկինին Կիևում
Հուշարձան Ա. Պուշկինին Սիմֆերոպոլում
Նիկոլայ Լիսենկոյի հուշարձանը Կիևում (1965)
Ա. Ժդանովի հուշարձանը Մարիուպոլում
Վ. Գլուշկոյի հուշարձանը Օդեսայում (1978)
Ալեքսանդր Պուշկինի կիսանդրին Կիևի մետրոյի «Համալսարանական» կայարանում (1962)։


== Մրցանակներ ==
ԽՍՀՄ ժողովրդական նկարիչ (1979)
Ուկրաինայի ժողովրդական նկարիչ (1963)
Երկրորդ աստիճանի Ստալինյան մրցանակի մրցանակակիր` Ե. Խոբտայի քանդակային դիմանկկարի համար (1950)
Ուկրաինայի Տարաս Շևչենկոյի անվան ազգային մրցանակ` Մ. Ռիլսկու, Դ. Կորոտչենկոյի, Վ. Ֆիլատովի քանդակային դիմանկարների համար (1975)
Աշխատանքային կարմիր դրոշի շքանշան և մեդալներ


== Պատկերասրահ ==

		
		


== Ծանոթագրություններ ==
Զելվեյան

Զելվեյան, հայկական ազգանուն։


== Ազգանունը կրողներ ==
Պարունակ Զելվեյան (սրտաբան, առողջապահության գործիչ)


== Ծանոթագրություններ ==
Պագո դել Վալո դի Լաուրո

Պագո դել Վալո դի Լաուրո (իտալերեն՝ Pago del Vallo di Lauro), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1723 մարդ, բնակչության խտությունը կազմում է 431 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 83020, հեռախոսային կոդ՝ 081։
Կոմունայի հովանավորն է համարվում Սանտ Անտոնիոն։ Տոնը նշվում է ամեն տարի հունիսի 13-ին։


== Ժողովրդագրություն ==
Բնակչության աճը


== Ծանոթագրություններ ==
Գլիզի

Գլիզի (ֆր.՝  Glisy), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 574 մարդ, բնակչության խտությունը` 103.42 մարդ/կմ²։ Բնակավայրը զբաղեցնում է 5.55 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 8 կմ արևելք։


== Բնակչություն ==


== Տնտեսություն ==
2010 թվականին ուներ 391 աշխատունակ (15-64 տարեկան) բնակիչ, որոնցից ակտիվ էին 271-ը, իսկ ոչ ակտիվները` 120։ Ակտիվության ցուցանիշը կազմում է 69,3 %։ 271 աշխատունակ մարդկանցից աշխատել է 251 անձ (127 տղամարդ և 124 կին)։ Գործազուրկ են եղել 20 անձ (11 տղամարդ և 9 կին)։ 120 անաշխատունակներից 47-ը եղել են աշակերտներ կամ ուսանողներ, 58-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոդոլե (այլ կիրառումներ)

Պոդոլե, կարող է վերաբերել՝

Պոդոլե - գյուղ Ռուսաստանի Լենինգրադի մարզի Կիրովսկի շրջանի կազմում։
Պոդոլե - գյուղ Ռուսաստանի Սմոլենսկի մարզի Վյազեմսկի շրջանի կազմում։
Գլուխի (գյուղ, Ստարովիժևի շրջան)

Գլուխի (ուկրաիներեն՝ Глухи), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1543 թվականին։
2001 թվականի տվյալներով Գլուխի գյուղում բնակվում էր 964 մարդ։ Բնակավայրը զբաղեցնում է 7019 կմ² տարածք։ Բնակչության խտությունը կազմում էր 137,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյումրի (գետակ)

Անվան այլ կիրառումների համար տե՛ս՝ Գյումրի (այլ կիրառումներ)Գյումրի, Կումայրի, գետակ Արաքսի ավազանում, Ախուրյանի ձախակողմյան վտակը։ Հոսում է Գյումրի քաղաքի միջով։ Այժմ սրա հունով հոսում է Շիրջրանցքի ջուրը։


== Ծանոթագրություններ ==
Լուսավախություն

Լուսավախություն, ֆոտոֆոբիա (ֆոտո... և հուն․՝ Φόβος - վախ), աչքի բարձր զգայնությունը ցերեկվա կամ արհեստական լույսի հանդեպ։ Կարող է առաջանալ աչքի առաջային հատվածի բորբոքային պրոցեսների (շաղկապենաբորբ, եղջերաթաղանթի բորբոքում, ծիածանաբորբ), եղջերաթաղանթի մեջ օտար մարմիններ ընկնելու, առանց հատուկ ակնոցների էլեկտրազոդում կատարելու, ինչպես նաև բբերն արհեստական եղանակով լայնացնելու և ալբինիզմի դեպքում։ Արտահայտվում է կոպերի կծկումներով, արցունքահոսությամբ, ցավային զգացողություններով։ Բուժումը՝ պատճառների վերացում, մութ ապակիներով ակնոցների օգտագործում։
Տեպլոդար

Տեպլոդար (ուկրաիներեն՝ Теплодар), քաղաք Ուկրաինայի Օդեսայի մարզի Բելյավկայի շրջանում, մարզային նշանակության քաղաք։ Հիմնադրվել է 1981 թվականին։
2011 թվականի տվյալներով Տեպլոդար քաղաքում բնակվում էր 10 081 մարդ։ Բնակավայրը զբաղեցնում է 3 կմ² տարածք։ Բնակչության խտությունը կազմում էր 3012 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Human (երգ, Rag'n'Bone Man)

«Human», բրիտանական Rag'n'Bone Man երգչի և երգերի հեղինակի կողմից գրված երգ, որը դարձել է համանուն ալբոմի երկրորդ սինգլը։ Սինգլը հրատարակվել է 2016 թվականի հուլիսի  21-ին Sony Music լեյբլներով և Columbia Records:


== Տեղեկություն երգի մասին ==
Երգը գրվել է Սի-բեմոլ մինոր տոնայնությամբ, որի տեմպը պարունակել է 75 հարված մեկ րոպեի ընթացքում։ Վոկալային դիապազոնը պարունակում է երկու օկտավա Լյա♭2 մինչև Սի♭4:
2017 թվականի ապրիլի տվյալներով Մեծ Բրիտանիայում վաճառվել է ավելի 903 հազար սինգլի կրկնօրինակ։
Երգը օգտագործվել է Netflix-ի կողմից վավերագրական 13th ֆիլմի թրեյլերում, Bioware-ի Mass Effect: Andromeda տեսախաղում և SS-GB հեռուստասերիալում, ինչպես նաև Մահվան անապատում և Օազիս էպիզոդիկ սերիալներում։
Ավստրալիական The Daily Telegraph հրատարակչության գրախոսությունում հեղինակը միմյանց հետ համեմատեց «Human»-ը և Հոզիերի Take Me to Church երգերը, պատճառաբանելով, որ երկու երգերում էլ առկա են «ազնիվ» լիրիկա, և նրանք երկուսն էլ «հղում են իրական երաժշտությունը կորպորատիվ փոփ երաժշտության ժամանակներ»։


== Դիրքերը hիթ-շքերթներում ==


== Հրատարակումների ժամանակագրություն ==


== Ծանոթագրություններ ==
Մանկիլյոս

Մանկիլյոս (իսպ.՝ Manquillos), քաղաք և մունիցիպալիտետ Իսպանիայում, մտնում է Մուրսիա նահանգի, ինչպես նաև Պալենսիա ինքնավար մարզի մեջ։ Մունիցիպալիտետը գտնվում է Տեռռա-դե-Կամպոս թաղամասում։ Տարածքը՝ 12,60 կմ²։ Բնակաչությունը 68 մարդ (2009 թվականի տվյալներով)։


== Ժողովրդագրություն ==


== Արտաքին հղումներ ==
Página del Ayuntamiento
Պեդրու Ալեշանդրի

Պեդրու Ալեշանդրի (պորտ.՝ Pedro Alexandre), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հյուսիսարևելյան մարզում։ Մտնում է Ժերեմոբուի գավառի կազմի մեջ։ Բնակչությունը կազմում է 18 522 մարդ՝ 2006 թվականի տվյալներով։ Գրավում է 1 110,078 կմ2 տարածք։ Բնակչության խտությունը՝ 16,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 21.766.433,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.222,70 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,535 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ամանս (Օբի գավառ)

Ամանս (ֆր.՝ Amance), համայնք Ֆրանսիայի Գրանդ Էստ մարզի Օբ գավառում։
Բնակչությունը 2014 թվականի դրությամբ կազմում է 277 մարդ, բնակչության խտությունը` 12.11 մարդ/կմ²։ Բնակավայրը զբաղեցնում է 22.88 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 75 կմ հարավ, Տրուա քաղաքից` 33 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 163 աշխատունակ (15-64 տարեկան) բնակիչ, որոնցից ակտիվ էին 118-ը, իսկ ոչ ակտիվները` 45։ Ակտիվության ցուցանիշը կազմում է 72,4 %։ 118 աշխատունակ մարդկանցից աշխատել է 112 անձ (67 տղամարդ և 45 կին)։ Գործազուրկ են եղել 6 անձ (3 տղամարդ և 3 կին)։ 45 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տրեյա

Տրեյա (իտալերեն՝ Treia), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 9606 մարդ (2008), բնակչության խտությունը՝ 102 մարդ/կմ²։ Տարածքը՝ 93 կմ²։ Փոստային ինդեքս՝ 62010։ Հեռախոսային կոդ՝ 0733։


== Ժողովրդագրություն ==


== Արտաքին հղումներ ==
Բնակավայրի պաշտոնական էջ(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սումովկա

Սումովկա (ուկրաիներեն՝ Сумівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1629 թվականին։
2001 թվականի տվյալներով Սումովկա գյուղում բնակվում էր 1 184 մարդ։ Բնակավայրը զբաղեցնում է 24,41 կմ² տարածք։ Բնակչության խտությունը կազմում էր 48,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Freelove

«Freelove» (թարգմ․՝ «Ազատ սեր»), բրիտանական Depeche Mode խմբի երգը, նրանց Exciter տասներորդ ստուդիական ալբոմի երրորդ սինգլը, 38-րդը խմբի սկավառակագրության մեջ։ Թողարկվել է 2001 թվականի նոյեմբերի 5-ին։


== Երգի մասին ==
Դեյվ Գաանն երգն անվանել է լավագույնը, որը նա կատարել է «Condemnation»-ից հետո։
Սինգլային տարբերակն ամբողջությամբ ստեղծվել է ալբոմային տարբերակից։ Միքսն արել է Ֆլադը՝ Violator և Songs of Faith and Devotion ալբոմների պրոդյուսերը։ Խմբի հետ աշխատանքին Flade-ի վերադարձը եղել է անսպասելի, քանի որ նա ավելի վաղ հայտարարել էր, որ այլևս չի աշխատի Depeche Mode-ի հետ, քանի որ խմբի հետ աշխատելու իր փորձը պայմանավորված է նրա կազմի ներսում տարաձայնություններով, որոնք տեղի են ունեցել Songs of Faith and Devotion-ի ձայնագրման ժամանակ։
«Բ» կողմը զբաղեցնում է «Zenstation» գործիքային կոմպոզիցիան։
Սինգլի DVD տարբերակը խմբի առաջին թողարկումն է DVD-ում։ Այն պարունակում է 2001 թվականին Ֆիլադելֆիայում կայացած համերգի ժամանակ երգի կատարման տեսագրությունը և երկու այլ երգերի ձայնագրություն։ Կան նաև չորս 30 վայրկյանանոց բոնուսային տեսահոլովակներ, որոնց ռեժիսորը Անտոն Կորբեյնն է։
«Freelove»-ի տեսահոլովակը նկարահանել է ռեժիսոր Ջոն Հիլքոութը։ Խմբի վիդեոթողարկումներում այս տեսահոլովակը չի հրապարակվել։
2002 թվականին Սանդրան ձայնագրել է «Freelove» երգի քավեր-տարբերակը իր «The Wheel of Time» ալբոմի համար։


== Երգացանկ ==
Բոլոր երգերի հեղինակն է Մարտին Գոռ. 


== Հիթ-շքերթներ ==


== Ծանոթագրություններ ==


== Արտաքին հղումներ ==
Սինգլի մասին և երգի տեքստը  Depeche Mode պաշտոնական կայքում (անգլ.)
Սամո Խալուպկա

Սամո Խալուպկա (սլովակ.՝ Samo Chalupka, 27 փետրվարի, 1812, Հորնա Լեհոտա, Ավստրիական կայսրություն (այժմ՝ Բանսկա Բիստրիցայի շրջան, Սլովակիա) - 19 մայիսի, 1883, Գորնա Լեգոտա), սլովակ բանաստեղծ-ռոմանտիկ, այսպես կոչված, «շտուրականների» սերնդի ներկայացուցիչ։ Յան Բոտտոյի, Յանկո Կրալի ու Անդրեյ Սլադկովիչի հետ միասին Սամո Խալուպկան եղել է ռոմանտիզմի ամենավառ ներկայացուցիչներից մեկը Սլովակիայում։ Եղել է բողոքական քարոզիչ և լուսավորիչ։


== Կենսագրություն ==
Սամո Խալուպկան ծնվել է 1812 թվականի փետրվարի 27-ին Հորնա Լեհոտայում՝ ծխական քահանայի ընտանիքում։ Գիմնազիան ավարտելուց հետո՝ 1827 թվականին, ընդունվել է լիցեյ Բրատիսլավայում, որտեղ սովորել է աստվածաբանություն ու փիլիսոփայություն։ Պատանեկան տարիքից մասնակցել է Սլովակիայի ազգային շարժմանը։ 1829 թվականին միացել է Լյուդովիտ Շտուրի հետևորդներին։
1830 թվականի լեհական ապստամբությունն սկսելուց հետո Սամո Խալուպկան՝ որպես կամավոր, մեկնել է Լեհաստան, մասնակցել ռազմական գործողություններին։ Հաջորդ տարի նա վիրավորվել է Գալիցիայում։ Ապաքինվելուց հետո աշխատել է որպես ուսուցիչ, իսկ 1833 թվականին շարունակել է ուսումը Վիեննայի ավետարանական աստվածաբանական ֆակուլտետում։
1834 թվականից մինչև իր մահը Սամո Խալուպկան եղել է քահանա։ Լուսավորական գործունեություն է վարել գյուղացիների շրջանում։
1861 թվականին եղել է Սլովակ ժողովրդի հուշագրի կազմողներից մեկը։ Այդ հուշագիրը դարձել է Սլովակիայի ազգային կուսակցության ծրագրային փաստաթուղթը։ 1863 թվականին Սամո Խալուպկան եղել է Մատիցա սլովենսկա (սլովակ.՝ Matica slovenská) ազգային մշակութային-լուսավորական միության համահիմնադիրներից մեկը։


== Ստեղծագործություն ==

Սամո Խալուպկան իր գրական գործունեությունն սկսել է 1830-ական թվականներին՝ գրելով լիրիկական ու հայրենասիրական բանաստեղծություններ (առավելապես չեխերենով)։ Նրա առաջին բանաստեղծությունները 1836 թվականին տպագրվել են «Plody» ալմանախում։
1840-ական թվականների կեսերից գրել է սլովակերեն, դարձել է Լյուդովիտ Շտուրի դպրոցի անդամ։
Բանահյուսական քնարական երգերում ու արձակ ստեղծագործություններում երգել է հայրենիքը, ազատություն մարտիկներին («Կազակ», «Կրալյոգոլսկա», «Սպանի՛ր նրան» և այլն)։ Առավել նշանակալի քնարական ստեղծագործություններն ու պատմական արձակը ներառված են 1868 թվականին տպագրված «Spevy» ժողովածուում։
Սամո Խալուպկայի ստեղծագործության մեջ մեծ տեղ է գրավում պատարագային պոեզիան («Կրոնական երգեր» ժողովածու, 1842)։
Սամո Խալուպկայի բանաստեղծությունները, որ ստեղծվել են ժողովրդական երգերի, բալլադների ու պատմական էպոսի հիման վրա, մեծ ազդեցություն են թողել սլովակյան պոեզիայի վրա։


== Ծանոթագրություններ ==


== Գրականություն ==
BRTÁŇ, Rudo: Poézia básnika Sama Chalupku. In: Samo Chalupka Dielo. Bratislava : Tatran, 1979, s. 9 — 19.
ČEPAN, Oskár: Romantizmus Sama Chalupku. In: BORGUĽOVÁ, Jana (ed.)։ Samo Chalupka 1812 — 1883 (Zborník materiálov z vedeckej konferencie). Bratislava : ERPO, 1983, s. 54 — 82.
KOVÁČIK, Ľubomír: Samo Chalupka. In: Obraznosť v poézii slovenského romantizmu. Banská Bystrica : UMB, 1997, s. 10 — 13.
Բառա դի Սանտու Անտոնիու

Բառա դի Սանտու Անտոնիու (պորտ.՝ Barra de Santo Antônio), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։


== Պատմություն ==
Քաղաքը հիմնադրվել է 1960 թվականին։


== Ծանոթագրություններ ==


== Արտաքին հղումներ ==
Տեղեկություններ Բառա դի Սանտու Անտոնիուի մասին
ՈՒԵՖԱ Չեմպիոնների Լիգա 2002-2003

Չեմպիոնների Լիգա 2002-2003 մրցաշրջանը Չեմպիոնների Լիգայի պատմության մեջ 48-րդն էր։ Եզրափակիչն անց է կացվել Օլդ Տրաֆֆորդ մարզադաշտում, Մանչեսթեր, Անգլիա։ Եզրափակչում խաղում էին Միլանն ու Յուվենտուսը։
Նիզամի կինոկենտրոն

Նիզամի կինոկենտրոն (ադրբ.՝ Nizami Kino Mərkəzi), Ադրբեջանի մայրաքաղաք Բաքվում գտնվող կինոթատրոնը։ Գտնվում է քաղաքի կենտրոնում՝ Բյուլ-բյուլ 20 պողոտայում։ Քաղաքի հնագույն կինոթատրոնն է։ Տեղական նշանակության ճարտարապետական հուշարձան է։ Կինոթատրոնը կոչված է պատվավոր բանաստեղծ Նիզամի Գյանջևիի անունով։ Թատրոնի շենքը կառուցվել է 1934 թվականին ։ Շենքի ճարտարապետներն են Սադիխ Դադաշև և Միքաել Ուսեյնով։ Ամբողջ XX դարի ընթացքում շենքն օգտագործվել է անմիջական նշանակությամբ ։
2011 թվականի նոյեմբերին տեղի ունեցավ «Նիզամի» կինոթատրոնի շենքի բացումը, կապիտալ վերանորոգումից և վերակառուցելուց հետո։ Բացման արարողությանը ներկա էին Ադրբեջանի նախագահ Իլհամ Ալիևը և նրա տիկին Մեհրիբան Ալիևան։
Նրա կիսագմբեթավոր ճակատը կառուցվել էր նեոդասական ոճով, իսկ հանդիսատեսի դահլիճը՝ մոդեռն ոճի ծեփածո դեկորով։ Ձեռք է բերվել նորագույն պրոյեկտորային սարքավորումներ և մեծ էկրան։
Շենքի լոբբիում կանգնած են կինոթատրոնի պատմությունը արտացոլող լուսանկարներ։ Առաջին հարկում կա երկու սրահ՝ մեծ՝ 80 և փոքր՝ 50 տեղ, երկրորդ հարկում մեծ սրահ՝ 500 տեղ, իսկ հինգերորդ հարկում - VIP դահլիճ` 24 տեղով։
Կինոկենտրոնի բակում տեղադրված է Նիզամի Գյանջևիի հուշարձանը։


== Ծանոթագրություններ ==
Մայրամադագ

Մայրամադագ (ռուս.՝ Майрамадаг, օսերեն՝ Майрæмадаг), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 1251 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակսու (այլ կիրառումներ)

Ակսու, կարող է վերաբերել՝

Ակսու - գետ Կիլիկիայում Սարոս գետի աջակողմյան վտակ Զաքըդրայի ստորին հոսանքում՝ Ակքյոփրու և Թախտաքյեփրու կամուրջներից անցնելուց հետո
Ակսու - գետ ծովային Կիլիկիայում (Պամփյուլիա), սկիզբ է առնում Պիսիդիայի լեռներից
Ակսու - գետակ (և ձոր) Կաղզվանի շրջանում, Արաքսի ավազանում
Ակսու - գյուղ Ռուսաստանի Կարաչայ-Չերքեզական Հանրապետության Մալի Կարաչայի շրջանի կազմում
Յալչինո (գյուղ, Կուգարչինսկի շրջան)

Անվան այլ կիրառումների համար տե՛ս՝ ՅալչինոՅալչինո (ռուս.՝ Ялчино, բաշկիրերեն՝ Ялсы), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոնատ

Սոնատ (անվանումը ծագել է իտալերեն՝ sonare բառից, որը նշանակում է «հնչել»), երաժշտական բարդ ժանր։ Սոնատի ժանրը սկսել է զարգանալ XVII դարում։ Սոնատը որպես կանոն ստեղծագործություն է մեկ կամ երկու երաժշտական գործիքի համար։ Սոնատներ են գրել Կորելլին, Անտոնիո Վիվալդին, Դոմենիկո Սկարլատին, Յոզեֆ Հայդնը, Մոցարտը, Բեթհովենը, նաև հայ կոմպոզիտորներ։ Սոնատը հիմնականում ունենում է երեք կամ չորս մաս։ Կան նաև մեկ կամ երկմաս սոնատներ։ Եռամաս սոնատի առաջին և երրորդ մասերը սովորաբար արագ տեմպ են ունենում։ Դրանց հակադրվում է դանդաղ, քնարական միջին մասը։ Սա սոնատի ավանդական ժանրային հատկանիշն է։
Գոյություն ունի նաև երաժշտական ձև, որը կոչվում է սոնատային։


== Տես նաև ==
Լուսնի սոնատ
Ուլյանովկա (ավան, Մալովիսկայի շրջան)

Անվան այլ կիրառումների համար տե՛ս՝ ՈւլյանովկաՈւլյանովկա (ուկրաիներեն՝ Улянівка), ավան Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Ուլյանովկա ավանում բնակվում էր 320 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գարի Մելհերս

Գարի (Գարիբալդի) Հուլիուս Մելհերս (անգլ.՝ Gari Melchers, օգոստոսի 11, 1860(1860-08-11)[…], Դետրոյթ, Միչիգան, ԱՄՆ - նոյեմբերի 30, 1932(1932-11-30)[…], Fredericksburg, Վիրջինիա, ԱՄՆ և Falmouth, Stafford County, Վիրջինիա, ԱՄՆ), գերմանական ծագումով ամերիկացի նկարիչ, գեղանկարչության նատուրալիստական ​​դպրոցի խոշորագույն ներկայացուցիչներից մեկը ԱՄՆ-ում։


== Կենսագրություն ==
Ծնվել է վեստֆալիացի քանդակագործ Հուլիուս Թեոդոր Մելխերսի ընտանիքում։ Նկարչություն է սովորել Դյուսելդորֆի Արվեստների ակադեմիայում, այնուհետև՝ Փարիզում՝ Ժյուլ Ժոզեֆ Լեֆևրի և Գուստավ Բուլանժերի մոտ։ Նրա կտավներից շատերը, որոնք ներկված վառ, թարմ, գունեղ երանգներով, նվիրված են Հոլանդիայի հասարակ մարդկանց կյանքին։ 1900 թվականին Փարիզի համաշխարհային ցուցահանդեսում Գարի Մելխերսը պարգևատրվել է Պատվո շքանշանով։ Հետագա ստեղծագործական շրջանում զբաղվել է նաև պատերի նկարչությամբ (Կոնգրեսի գրադարան, Վաշինգտոն)։ Նկարիչը հերթափոխով ապրել է Փարիզում, Հոլանդիայում և Նյու Յորքում։ 1909 թվականին դարձել է Վայմարի համալսարանի պրոֆեսոր։
1903 թվականին նա ամուսնացել է 1880 թվականին ծնված վայմարցի նկարչուհի Քորին Լոուտոն Մաքալի հետ, որը սովորել է Մերիլենդի ինստիտուտի մեխանիկական արվեստների պրակտիկ դպրոցում և Կոլարոսի ակադեմիայում։ Մաքքալը 20 տարով փոքր է եղել իր ամուսնուց։
1965 թվականին Ֆալմութում գտնվող նկարչի տունը գրանցվեց ԱՄՆ-ի պատմական վայրերի ազգային ռեգիստրում և այդ ժամանակվանից ընդգրկվել Վիրջինիա նահանգի 119 պետական ​​պահպանվող հուշարձանների ցանկում։


== Պատկերասրահ ==
Некоторые работы
		
		
		
		
		
		


== Ծանոթագրություններ ==


== Արտաքին հղումներ Գարի Մելհերս ==
Hind C. Lewis (April 1908)։ «Gari Melchers: A Great American Painter Who Has Received More Recognition Abroad Than At Home»։ The World's Work: A History of Our Time XV: 10092–10105։ Վերցված է 2009-07-10 
This article incorporates text from a publication now in the public domain: Chisholm Hugh, ed. (1911)։ «Melchers, (Julius) Gari»։ Encyclopædia Britannica 18 (11th ed.)։ Cambridge University Press։ էջ 92
Մակարիոս III

Մակարիոս III (Μακάριος), Միքայել Խրիստոդուլոս Մուսկոս (օգոստոսի 13, 1913(1913-08-13), Պանայա, British Cyprus - օգոստոսի 3, 1977(1977-08-03), Նիկոսիա, Կիպրոս), Կիպրոսի պետական, քաղաքական և կրոնական գործիչ։
Ստացել է բարձրագույն աստվածաբանական կրթություն Աթենքում (1938-1943)։ Հունաստանում պայքարել է գերմանական օկուպանտների դեմ։ 1946-1948 թվականներին սովորել է Բոստոնի համալսարանի աստվածաբանության ֆակուլտետում։ 1950 թվականի հունվարին գլխավորել է Կիպրոսում տեղի ունեցած հանրաքվեն, որի ընթացքում հույներն արտահայտվեցին էնոզիսի՝ Հունաստանի հետ վերամիավորման օգտին։ 1950 թվականի հոկտեմբերին ժողովրդական քվեարկությամբ ընտրվել է արքեպիսկոպոս և էթնարխիս (ժողովրդի առաջնորդ)՝ հունական համայնքի խորհրդի նախագահ։ 1956 թվականին անգլիական իշխանությունները Մակարիոսին ձերբակալել և աքսորել են Սեյշելյան կղզիներ։ Ազատվել է 1957 թվականին։ 1959 թվականին մասնակցել է Կիպրոսի հարցին նվիրված հույն-թուրք-անգլիական կոնֆերանսներին Ցյուրիխում և Լոնդոնում։ 1959 թվականի դեկտեմբերին ընտրվել է Կիպրոսի պրեզիդենտ։ Գլխավորել է կառավարող «Հայրենական ճակատ» կուսակցությունը։ Մակարիոս III հանդես է եկել Կիպրոսի հանրապետության անկախության, տերիտորիալ ամբողջականության, ՄԱԿ-ի որոշումների համաձայն Կիպրոսի հարցի լուծման օգտին։  


== Ծանոթագրություններ ==
Պոդերնի

Պոդերնի (ռուս.՝ Подерни), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիպրոսը Մանկական Եվրատեսիլ երգի մրցույթում

Կիպրոսը Մանկական Եվրատեսիլ երգի մրցույթին մասնակցում է մրցույթի հիմնադրման տարվանից՝2003 թվականից։
2005 թվականին Կիպրոսը դուրս եկավ մրցույթից, այն պատճառով, որ նրանց երգը նման էր մեկ այլ երգի, սակայն կիպրոսցիները կարողացան դիտել մրցույթը և քվեարկել։
2010 թվականին նրանք հրաժարվեցին մասնակացել մրցույթին։ 4 տարի չմասնացկցելուց հետո՝ 2014 թվականին Կիպրոսը վերադարձավ մրցույթ։
2015 թ.-ից Կիպրոսը այլևս չի մասնակցում մրցույթին։


== Մասնակցումներ ==


== Մանկական Եվրատեսիլը Կիպրոսում ==
Օլշանի (գյուղ, Խուստի շրջան)

Անվան այլ կիրառումների համար տե՛ս՝ ՕլշանիՕլշանի (ուկրաիներեն՝ Вільшани), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Օլշանի գյուղում բնակվում էր 1 125 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրիշտոֆովկա

Կրիշտոֆովկա (ուկրաիներեն՝ Криштофівка), ավան Ուկրաինայի Վիննիցայի մարզի Մոգիլյով-Պոդոլսկիի շրջանում։
2001 թվականի տվյալներով Կրիշտոֆովկա ավանում բնակվում էր 120 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 324,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գոհարվարդ

Գոհարվարդ, հայկական անուն։ Առաջացել է հայերեն գոհար և վարդ բառերից, իբրև վարդի մի տեսակը (գոհարավարդ)։ Հիշատակված է 1595 թվականին։


== Ծանոթագրություններ ==
Ջեյմս Լաստ

Ջեյմս Լաստ (James Last, իրական անունը՝ Հանս Լաստ (Hans Last), ապրիլի 17, 1929(1929-04-17)[…], Բրեմեն, Վայմարյան Հանրապետություն - հունիսի 9, 2015(2015-06-09)[…], Փալմ Բիչ Գարդենս, Պալմ Բիչ շրջան, Ֆլորիդա, ԱՄՆ), գերմանացի կոմպոզիտոր, դիրիժոր և վերադաշնակող։


== Կենսագրություն ==
Ջեյմս Լաստը ծնվել է Գերմանիայի Բրեմեն քաղաքում։ Նրա ավագ եղբայրը՝ Ռոբերտ Լաստը, թմբկահար էր, իսկ մյուս եղբայրը՝ Վերներ Լաստը (Կայ Ուորներ) նվագախմբի ղեկավար։ Տաս տարեկանից Հանսը սկսել է դաշնամուր նվագել, իսկ Երկրորդ համաշխարհային պատերազմի տարիներին, 14 տարեկանում ընդունվել է Բյուկեբուրգի զինվորական երաժշտական դպրոց, որտեղ սովորել է նվագել տուբա, կոնտրաբաս և դաշնամուր։ Պատերազմից հետո հանդես է եկել ռադիոհաղորդավար Հանս Գյունտեր Օեստեռայխի (Hans Günther Oesterreich) Radio Bremen հանրային հեռուստառադիոընկերության կազմում և 1946 թվականին առաջին անգամ ելույթ ունեցել հասարակության առջև։ Երկու տարի անց նրա կողմից ստեղծվել է «Last-Becker Ensemble» ջազային խումբը, իսկ 1964 թվականին նա ստեղծել է իր սեփական նվագախումբը՝ հանդես գալով տարբեր կատարողների հայտնի մեղեդիների պարային վերադաշնակումներով։
1965 թվականին թողարկվել է նրա նվագախմբի «Non-Stop Dancing» առաջին ալբոմը, որն ունեցավ աննախադեպ հաջողություն։ Դրանից հետո նրա ղեկավարած կոլեկտիվը թողարկել է ավելի քան 50 հաջողված ալբոմ, որի ընդհանուր տպաքանակը կազմել է 60 միլիոն օրինակ։ Դրանցից 37-ը դարձել են «ոսկյա», իսկ 18-ը՝ «պլատինե»։
Ջեյմս Լաստի առավել հայտնի ստեղծագործություններից է «Der einsame Hirte» («Միայնակ հովիվը») կոմպոզիցիան, որը կատարվել է ռումինացի երաժիշտ Գեորգ Զամֆիրի մասնակցությամբ և թողարկվել որպես սինգլ՝ 1977 թվականին։ Ջեյմս Լաստի հայտնիության երկրորդ ալիքը դարձավ «Սպանել Բիլին» (2003 թ.) ֆիլմում հնչող երաժշտությունը՝ ամերիկյան ռեփեր, Wu-Tang Clan խմբի ղեկավար RZA-ի մասնակցությամբ։
Ջեյմս Լաստն անփոփոխ հաջողությամբ աշխատել է տարբեր ոճերի և ուղղությունների հեղինակների և կատարողների ստեղծագործությունների վրա՝ սկսած ավանդական, ժողովրդական երաժշտությունից մինչև այլընտրանքային ռոք, հարդ ռոք, սոուլ և էլեկտրոնային երաժշտություն։


== Անձնական կյանք ==
1955 թվականին Ջեյմս Լաստն ամուսնացել էր և ունեցել երկու երեխա՝ Ռոնալդն ու Կատերինան։ 42 տարի համատեղ կյանքից հետո՝ նրա կինը 1997 թվականին մահացել է։ Երկու տարի անց նա ամուսնացել է երկրորդ անգամ։
Ջեյմս Լաստը մահացել է Ֆլորիդայում, 2015 թվականի հունիսի 9-ին, ծանր հիվանդությունից։


== Սկավառակագրություն ==


== Ծանոթագրություններ ==
(8685) Ֆաուր

(8685) Ֆաուր (անգլ.՝ Faure), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 4-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,207205 ա. մ., առավելագույնը մոտենում է 2,1041 ա. մ. հեռավորության վրա և հեռանում 2,3103 ա. մ.։ Արեգակի շուրջ մեկ ամբողջական պտույտ է կատարում 1197,74 երկրային օրվա ընթացքում, իր ուղեծրով շարժվելով միջինում 0,300566 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8685) Ֆաուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չիֆթլիկ (Երզնկայի գավառ, Եփրատից ձախ)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Արևմտյան Եփրատի ձախ կողմում, Երզնկա քաղաքից 19 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քևին Փոուլսեն

Քևին Փոուլսեն (անգլ.՝ Kevin Poulsen, նոյեմբերի 30, 1965(1965-11-30), Փասադենա, Լոս Անջելես շրջան, Կալիֆոռնիա, ԱՄՆ), ամերիկացի նախկին հաքեր և The Daily Beast-ի խմբագիր։


== Կենսագրություն ==
Քևինը ծնվել է 1965 թվականի նոյեմբերի 30-ին Կալիֆոռնիայի Փասադենա քաղաքում։


=== Հաքերային գործունեություն ===
1990 թվականի հունիսի 1-ին նա կարողացավ իր ձեռքը վերցնել Լոս Անջելեսի KIIS-FM ռադիո կայանի բոլոր հեռախոսային գծերը, դրանով իսկ նա կարողացավ դառանալ 102-րդ զանգահարող բաժանորդը՝ դառնալով Porsche 944 S2-ի տերը։
Երբ հետաքննությունների դաշնային բյուրոն սկսեց փնտրել նրան, նա ցանկացած դիմել փախուստի։ Պահեստային ընկերությունը մաքրել էր Քեյվինի վարձակալած պահեստը վարձը չվճարելու պատճառով և ՀԴԲ-ին էր տրամադրել նրա համակարգչային սարքավորումները ինչն էլ ծառայել էր որպես ապացույց։  Եվ այսպիսով Քեյվինը ձեռբակալվեց 1991 թվականի ապրիլին։
1994 թվականի հունիսին նա ինքն իրեն մեղավոր ճանաչեց՝ դավադրության, խարդախության և գաղտնալսման կետերով։  Նրան դատապարտեցին 5 տարվա ազատազրկման, ինչպես նաև արգելեցին օգտվել համակարգչից կամ համացանցից ազատվելուց հետո 3 տարի ժամկետով։ Նա առաջին ամերիկացին էր, ով ազատ էր արձակվել համակարգչից և համացանցից չօգտվելու արգելքով։ Չնայած Քրիս Կամպրախտը ինտերնետ-արգելքով դատապարվել էր 1995 թվականի մայիսի 5-ին, Քեյվինը բանտից ազատվել էր ավելի վաղ և Քրիսից առաջ էր սկսել կրել այդ պատժամիջոցը։


=== Լրագրողություն ===
Բատից ազատվելուց հետո Քեյվինը հանդես եկավ ինչպես լրագրող դրանով, իսկ փորձելով հեռանալ իր հանցավոր կյանքից։ Քեյվինը սկսեց աշխատել կալիֆոռնիական SecurityFocus թերթում, որտեղ 2000-ական թվականներից սկսեց գրել անվտագությանը և հաքերների մասին պատմող նորություններ։ Չնայած տեխնոլոգիական լրատվամիջոցների հագեցած շուկա ուշ ժամանելուն SecurityFocus News-ը կարողացավ մեծ անուն հանել Քեյվինի պաշտոնավարման ընթացքում և այն ձեռք բերվեց Symantec-ի կողմից։ 2005 թվականին նա դարձավ Wired News-ի գլխավոր խմբագիր, և սկսեց վարել 27BStroke6 բլոգը, որը հետագայում վերանվանեց Threat Level.։
2006 թվականին նա հրապարակեց ինֆորմացիա, որում պատմվում էր իր հաջողված որոնումների ընթացքում հայտնաբերված սեռական հանցագործների ցանկը։


=== SecureDrop ===
Քեյվինը, Արոն Շվարցը և Ջեյմս Դոլանը մշակեցին SecureDrop բաց կոդով պլատֆորմը, որը նախատեսված էր լրագրողի և աղբյուրի միջև անվտանգ կապ հաստատելու համար։ Պլատֆորմի օրիգինալ անունը DeadDrop էր։ Շվարցի մահից հետո Քեյվինը առաջին անգամ The New Yorker-ում թողարկվեց բացառիկ պլատֆորմը (2015 թվականի մայիսի 15-ին)։


== Մրցանականեր ==
2011 Webby Award (International Academy of Digital Arts and Sciences), Ցածր կատեգորիա Threat Level-ի համար
2011 Webby Award (International Academy of Digital Arts and Sciences), Ժողովրդի ձայն մրցանակ
2010 SANS Top Cyber Security Journalists (SANS Institute)
2010, MIN Best of the Web (Magazine Industry Newsletter), Լավագույն բլոգ
2009, MIN Digital Hall of Fame (Magazine Industry Newsletter) Ինքնակոչ
2008, Knight-Batten Award for Innovation in Journalism (J-Lab) Մեծ մրցանակ


== Ծանոթագրություններ ==
Սոբիչևսկի գյուղական խորհուրդ (Շոստկինսկի շրջան)

Սոբիչևսկի գյուղական խորհուրդ  (ուկրաիներեն՝ Собичівська сільська рада), Ուկրաինայի Սումիի մարզի Շոստկինսկի շրջանում։
2001 թվականի տվյալներով Սոբիչևսկի գյուղական խորհրդում բնակվում էր 641 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կարայար (գյուղ, Ստերլիբաշևսկի շրջան)

Անվան այլ կիրառումների համար տե՛ս՝ ԿարայարԿարայար (ռուս.՝ Караяр, բաշկիրերեն՝ Ҡараяр), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)